સૌથી પહેલા વ્હાઇટ હાઉસના ગેટ પર પીએમ મોદી માટે જ્યારે ટ્રંપ રાહ જોઇ રહ્યા હતા ત્યારે તેમના હાવભાવ જોઇને લાગી રહ્યું હતું કે તે આતુરતાથી પીએમ મોદીને મળવાની રાહ જોતા હોય. તેમની બોડી લેંગ્વેજ જોઇને લાગતું હતું કે તે આ વાત સુનિશ્ચિત કરવા માંગતા હોય કે તૈયારીમાં કોઇ કસર ના છોડવામાં આવે. પીએમ મોદી કારમાંથી જેવા આવ્યા ટ્રંપે એકદમ સાવધાન થઇને તેમનું સ્વાગત કર્યું. હેન્ડશેક પછી ટ્રંપને મોદીએ કંઇક કહ્યું તે પર ટ્રંપ થોડું હસ્યા અને પછી તે ત્રણેય જણા અંદર જતા રહ્યા.